ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1988 අංක 43 දරන
ශ්‍රී ලංකා රූපවාහිනි සංස්ථා
(සංශෝධන) පනත

[සහතිකය සටහන් කළේ 1988 නොවැමිබර් මස 24 වන දින
ආණ්ඩුවේ නියමය පරිදි මුද්‍රණය කරන ලදී.
1988 නොවැම්බර් මස 25 වැනි දින ශ්‍රී ලංකා ප්‍රජාතාන්ත්‍රික සමාජවාදී ජන රජයේ
ගැසට් පත්‍රයේ 1 වන කොටසේ අතිරේකයක් වශයෙන් පළ කරන ලදී.

1988 අංක 43 දරන ශ්‍රී ලංකා රූපවාහිනි සංසථ,
(සංශෝධන) පනත

1982 අංක 6 දරන ශ්‍රී ලංකා රූපවාහිනී සංස්ථා පනත සංශෝධනය
කිරීම සඳහා වූ පනතකි.
ශ්‍රී ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 1988 අංක 43 දරන ශ්‍රී ලංකා රූපවාහිනි සංස්ථා
(සංශෝධන) පනත යනුවෙන් හඳුන් වනු ලබන අතර අමාත්‍යවරයා
විසින් ගැසට් පත්‍රයෙහි පළ කරනු ලබන නියමයක් මගින් නියම
කරනු ලබන දිනයක එය ක්‍රියාත්මක විය යුතු ය.

2. මෙහි මින් මතු '' ප්‍රධාන ප්‍රඥපතිය  " යනුවෙන් සඳහන්
කරනු ලබන 1982 අංක 6 දරන ශ්‍රී ලංකා රූපවාහිනී සංස්ථා
පනතේ 7 වන වගන්තියේ (1) වන උපවගන්තියේ (ආ) ඡේදයට
ඉක්බිතිවම පහත දැක්වෙන අලුත ඡේදය එකතු කිරීමෙන් ඒ
වගන්තිය මෙයන් සංශෝධනය කරනු ලැබේ:-

"(ආ ආ ) රූපවාහිනී ග්‍රාහක යන්ත්‍ර ආනයනය කිරීමේ, විකිණීමේ,
නිෂ්පාදනය කිරීමේ හෝ කොටස් එකලස් කිරීමේ
ව්‍යාපාරයේ යෙදී සිටින තැනැත්තන් ලියාපදිංචි
කිරීම; ".

3. ප්‍රධාන ප්‍රඥප්තියේ 8 වන වගන්තිය පහත දැක්වෙන පරිදි
මෙයින් සංශෝධනය කරනු ලැබේ:-

(4) ඒ වගන්තියෙ (ක) සහ (ග) ඡේද වෙනුවට පහත දැක්
වෙන ඡේද ආදේශ කිරීමෙන් :-
" (ක) රූපවාහිනී ප්‍රචාරය පිළිබඳ කුසලතා වර්ධනය
කිරීමේ සහ වැඩි දියුණු කිරීමේ කාර්යය සඳහා ප්‍රජා
වගේ යහපත පිණිස වන්නේ යයි සංස්ථාව සලකන සියලු දේ කිරීම;

(ග) ඉහත කී කාර්යයන් කිසිවක් සඳහා, සංස්ථාගත
කරනු ලැබූ හෝ නොලැබු ද ශ්‍රී ලංකාවෙහි හෝ
හෝ ද ඉන් බැහැර වූද යම් තැනැත්තකු හෝ පුද්ගල මණ්
ඩලයක සමග එක්ව හෝ සහයෝගයෙන් කටයුතු
කිරීම; ";

(2) එම වගන්තියේ (ග) ඡේදයට ඉක් බිතිව ම පහත දැක්
වෙන ඡේද එකතු කිරීමෙන් :-

" (ච) රූපවාහිනි ග්‍රාහක යන්ත්‍ර සන්තකයේ තබා ගැනීම
හා භාවිත කිරීම සඳහා IV අ කොටස යටතේ බල
පත්‍ර නිකුත් කිරීම හා අලුත් කිරීම සහ ඒ බලපත්‍ර
නිකුත් කිරීම හා අලුත් කිරීම සඳහා නියෝජිතයන්
පත් කිරීම සහ ඒ බලපත්‍ර ලබාගෙන ඇති බවට
සහ අලුත් කර ගෙන ඇති බවට වග බලා ගැනීම; සහ

(ජ) රූපවාහිනී ග්‍රාහක යන්ත්‍ර ආනයනය කිරීමේ, විකි
ණීමේ, නිෂ්පාදනය කිරීමේ හෝ කොටස්
එකලස් කිරීමේ යෙදී සිටින සියලු තැනැත්තන්
ගෙන්  ඒ යන්ත්‍ර එසේ ආනයනය කිරීම,
විකිණීම, නිෂ්දපාදනය කිරීම හෝ
කොටස්එකලස් කිරීම පිළිබඳ තොරතුරු සහ වාර්තා ලබා
ගැනීම

4. ප්‍රධාන ප්‍රඥප්තියේ 8 වන වගන්තියට ඉක් බිතිව ම පහත
දැක්වෙන අලුත් වගන්තිය මෙයින් ඇතුළත් කරනු ලබන අතර
එය ඒ ප්‍රඥප්තියේ 8අ වගන්තිය ලෙස බලපැවැත්විය යුතු ය:-
'' නියෝජිතයන් පත් කිරීම.

8 අ. මේ පනතේ 17 අ කොටස යටතේ බලපත්‍ර
නිකුත් කිරීමේ හා අලුත් කිරීමේ කාර්ය සඳහා,
සංස්ථාවේ නියෝජිතයකු ලෙස, සංස්ථාගත කරනු
ලැබූ හෝ නොලැබූ තැනැත්තකු හෝ පුද්ගල මණ්
ඩලයක්, සංස්ථාව විසින' කලින් කල පත කළ
හැකි අතර සංස්ථාව සහ ඒ නියෝජිතයා එකඟ
වන ආකාරයෙන් සංස්ථාව විසින් ඒ නියෝජිත
යාට පාරිශ්‍රමික ගෙවිය හැකි ය. ’”.

5. ප්‍රධාන ප්‍රඥප්තියේ 13 වන වගන්තියේ (1) වන උපවගන්
තිය පහත දැක්වෙන පරිදි මෙයින් සංශෝධනය කරනු ලැබේ:-—
(1) ඒ උප වගන්තියේ (ඇ) ඡේදයට ඉක් බිතිව ම පහත දැක්
වෙන අලුත් ඡේදය ඇතුළත් කිරීමෙන් :

(ඇඇ ) 30අ වගන්තිය යටතේ අරමුදලට බැර කරනු
ලබන සියලු මුදල් ; ";
(2) ඒ උපවගන්තිය (ඈ) ඡේදය වෙනුවට පහත දැක්වෙන
ඡේදය ආදේශ කිරීමෙන් :-

“ (ඈ) රූපවාහිනී බලපත්‍ර නිකුත් කිරීම හා අලුත් කිරීම
සඳහා එක් එක් වර්ෂයේ දී ලැබෙන ගාස්තු අතු
රින්, අමාත්‍යවරයා විසින්, මුදල් විෂයය භාර
අමාත්‍යවරයා විමසා තීරණය කරනු ලබන

(3) ඒ උපවගන්තියේ (ඈ) ඡේදයට ඉක්බිතිව ම පහත දැක්
වෙන ඡේදය ඇතුළත් කිරීමෙන් :-
.
" (ඈඈ) මේ පනතේ IVඅ කොටස යටතේ ලියාපදිංචි
කිරීමේ සහතික නිකුත් කිරීම සඳහා ගාස්තු වශ
යෙන් එක් එක් වර්ෂයේ දී ලැබෙන සියලු මුදල් ;
සහ; "

6. ප්‍රධාන ප්‍රඥප්තියේ IV කොටසට ඉක්බිතිව ම පහත දැක්
කොටස මෙයින් ඇතුළත් කරනු ලබන අතර එය ඒ ප්‍රඥප්තියේ IVඅ
කොටස ලෙස බලපැවැත්විය යුතු ය:-

'' IV අ කොටස
බලපත්‍ර නිකුත් කිරීම සහ ලියාපදිංචි කිරීම

16අ. (1) තත් කාර්යය සඳහා සංස්ථාව නිකුත්
කළ බලපත්‍රයක බලය යටතේ හැර, කිසිම තැනැත්
තකු විසින් අදාළ දිනයේ දී හෝ ඉන් පසුව යම්
රූපවාහිනී ග්‍රාහක යන්ත්‍රයක් තම සන්තකයෙ
තබා ගැනීම හෝ භාවිත කිරීම හෝ නොකළ
යතය.

(2) (1) වන උපවගන්තියේ නියමයන්-
(අ) පාඨශාලාවක්, උසස් අධ්‍යාපන ආයතනයක්
හෝ වෙනත යම් ආයතනයක් තුළ ප්‍රජා
වගේ යහපතට ඉවහල් වන සමාජ හෝ
අධ්‍යාපනික අධ්‍යයන කටයුතු කරගෙන
යනු ලැබීම සැලකිල්ලට ගෙන, මේ වගන්
තියෙ කාර්ය සඳහා ගැසට් පත්‍රයේ පිළ
කරනු ලබන නියමයක් මගින්, අමාත්‍ය
වරයා විසින් නිශ්චිතව සදහන් කරනු
ලබන එවැනි ආයතනයක යම්
තැනැත්තකු විසින් රූපවාහිනී ග්‍රාහක
යන්ත්‍රයක් තබා ගැනීම හෝ භාවිත
කිරීම;

(ආ) මේ පනතෙ 16ක වගන්තිය යටනෙ
ලියාපදිංචි කරනු ලැබූ සහ ඒ වගන්තිය
යටතේ නිකුත් කරන ලද ලියාපදිංචි
කිරීමේ සහතිකයක් දරන යම් රූපවාහිනී
ග්‍රාහක යන්ත්‍ර ආනයන කරුවකු, වෙළෙන
දකු, නිෂ්පාදකයකු හෝ කොට්‍ය එකලස්’
කරන්නකු විසින් ඒ ආනයනකරු,
වෙළෙන්ඳා, නිෂ්පාදකයා හෝ කොටස්
එකලස කරන්නා වශයෙන් තම
රය කර ගෙන යාමේදී රූපවාහිනී
යන්ත්‍රයක් තම සන්තකයේ
ගැනීම සහ භාවිත කිරීම;

(ඇ) රූපවාහිනී ග්‍රාහක යන්ත්‍ර අලුත්වැඩියා
කරන්නකු විසින් රූපවාහිනී ග්‍රාහක
යන්ත්‍රයක් ඒ අලුත් වැඩියා කරන්නා
වශයෙන් තම ව්‍යාපාරය කරගෙන යාමේ දී
තම සන්තකයේ තබා ගැනීම සහ භාවිත
කිරීම;

(ඈ) රූපවාහිනී ග්‍රාහක යන්ත්‍රයක් සඳහා මේ
කොටස යටතේ නිකුත් කරන ලද බල
පත්‍රයක් දර නකුගේ ප්‍රකාශිත හෝ
ගම්‍යමාන අවසරය ඇතිව හෝ උපදෙස්
මත, ඒ බලපත්‍රයේ සඳහන් ස්ථානයේදී,
යම් තැනැත්තකු විසින් යන්ත්‍රය
භාවිත කිරීම;

(ඉ) සංස්ථාවේ හෝ, අමාත්‍යවරයා විසින් 28 වන
වගන්තිය යටතේ නිකුත් කරන ලද බල
පත්‍රයක් යටතේ පිහිටුවා පවත්වාගෙන
යන වෙනත පෞද්ගලික රූපවාහිනී
ප්‍රචාරක මධ්‍යස් ස්ථානයක හෝ, සේවයේ
නියුක්තව සිටින යම් තැනැත්තකු විසින්
එම සංස්ථාවේ හෝ මධ්‍යස්ථානයෙ
කාර්ය සඳහා යම් රූපවාහිනී ග්‍රාහක යන්
ත්‍රයක් තම සන්තකයේ තබා ගැනීම හා
භාවිත කිරීම
සම්බන් ධයෙන් අදාළ නොවිය යුතු ය.

(3) (අ) රූපවාහිනී ග්‍රාහක යන්ත්‍ර
යම් ස්ථාන වර්ගයක භාවිතා කිරීමට ඉඩ
ඇති බව අමාත්‍යවරයා විසින් සලකනු
ලබන අවස්ථාවක ඒ ස්ථාන වර්ගය සම්
බන්ධයෙන් මේ වගන්තියේ විධිවිධාන
අදාළ විය යුතු බව ගැසට් පත්‍රයෙ පළ
කරනු ලබන නියමයක් මගින් අමාත්‍ය
වරයා විසින් ප්‍රකාශ කළ හැකි ය.

(ආ) මේ වගන්තිය අදාළ වන ස්ථාන
වර්ගයකට ඇතුළත් වන යම් ස්ථානයක
අයිතිකරු විසින්, ඒ ස්ථානයෙ සවිකර
ඇති සෑම රූපවාහිනී ග්‍රාහක යන්ත්‍රයක්ම
සම්බන්ධයෙන් බල පත්‍රයක් සඳහා ඉල්ලුම්
කිරීම වෙනුවට ඒ ස්ථානය සම්බන්ධ
යෙන් බලපත්‍රයක් සඳහා ඉල්ලුම් කළ
හැකිය. මේ උපවගන්තිය යටතේ
ඉදිරිපත් කරනු ලබන සෑම ඉල්ලුම්
පත්‍රයක්ම නියමිත ගාස්තුව සමඟ
ඉදිරිපත් කළ යුතුය. ඒ ඒ ස්ථාන
වර්ගයේ භාවිත කිරීමට ඉඩ ඇති
රූපවාහිනී ග්‍රාහක යන්ත්‍ර සංඛ්‍යාව
සැලකිල්ලට ගෙන, විවිධ ස්ථාන වර්ග
සඳහා විවිධ කාස්තු ප්‍රමාණ නියම කළ

(ඇ) (2) වන උපවගන්තිය යටතේ
ලබන බලපත්‍ර ඉල්ලුම් කිරීම,
නිකුත කිරීම හා අලුත් කිරීම කෙරෙහි හා
සම්බන්ධයෙන් 16ඇ, 16ඈ, 16ඉ හා
16ඊ වගන්තිවල විධිවිධාන, අවශ්‍ය
වෙනස' කිරීම් සහිතව, අදාළ විය යුතු ය.

(ඈ) මේ වගන්තිය යටතේ යම් ස්ථානයක්
සම්බන්ධයෙන් නිකුත' කරන ලද බල
සත්‍රයක් බලාත්මකව පවතින අවස් ථා
වක. යම් තැනැත්තකු විසින්
ස්ථානයේ රූපවාහිනී ග්‍රාහක යන්ත්‍ර
යක් තම සන්තකයේ තබා ගැනීම හෝ
භාවිත කිරීම 16ඇ වගන්තිය
යටතේ නිකුත් කරන ලද බලපත්‍රයක
බලය යටතේ කෙරෙන ලෙස සැලකිය
යුතු ය.

මේ වගන්තියේ කාර්ය සඳහා. උසස් අධ්‍යාපන
ආයතනය '' යන්නට 1978 අංක 16 දරන විශ්ව
විද්‍යාල පනතේ දී ඇති අර්ථය ම ඇත්තේය.

16ආ. 16අ වගන්තියේ විධිවිධාන වල
කුමක් සඳහන් වී නබුණ ද, අදාළ දිනයට
පෙරාතුව ම රූපවාහිනී ග්‍රාහක යන්ත්‍රයක්
සන්තකව සිටි යම් තැනැත්තකුට, අදාළ
යෙන් ආරම්භවන මාස තුනක කාල සීමාවක ඒ
වෙනුවෙන් බල පත්‍රයක් ලබා නොගෙන, ඒ රූප
වාහිනී ග්‍රාහක යන්ත්‍රය තම සන්තකයෙහි තබා
ගැනීමේ හා භාවිත කිරීමේ අයිතිවාසිකම තිබිය
යුතුය.

16. (1) විස් තර ඇතුළත වූ
නියමිත ආකෘතියේ වූ ද ඉල් ලීමක් කරනු ලැබූ
විට සහ නියමිත ගාස් තුව ගෙවනු ලැබූ විට, සංස්
ටාව විසින් හෝ යම් නියෝජිතයකු විසින්
ඉල්ලුම්කරුට රූපවාහිනී ග්‍රාහක යන්ත්‍රයක් තම
සන්තකයේ තබා ගැනීම සහ භාවිත කිරීම සඳහා
බලය පවරන බලපත්‍රයක් ඒ රූප වාහිනී ග්‍රාහක
යන්ත්‍රය සඳහා නිකුත් කළ යුතු ය.

(2) මේ කොටස යටතේ යම් රූප වාහිනී ග්‍රාහක
යන්ත්‍රයක් සම්බන්ධයෙන් බලපත්‍රයක් සඳහා වූ
සෑම ඉල්ලීමක් මනියමිත ආකෘතිය මිගින්
සංස්ථාව වෙත හෝ යම් නියෝජිතයකු වෙත හෝ
ඉදිරිපත් කළ යුතු අතර එහි නියමිත විස්තර
ඇතුළත් විය යුතුය.

(3) මේ කොටස යටතේ නිකුත් කරනු ලබන
බල පත්‍රයේ
(අ) නියමිත ආකෘතියෙහි විය යුතු ය;
(අ:) අවුරුදු එකක කාල සීමාවක් සදහා වලංගු
විය යුතුය; සහ
(ඇ) බලපත්‍රයේ සඳහන් කාලසීමාව ඉකුත් වූ
විට අලුත් කරනු ලැබිය හැකි විය යුතුය.

46 ඈ. මේ කොටස යටතේ යම් රූපවාහිනී ග්‍රාහක
යන්ත්‍රයක් සම්බන්ධයෙන් නිකුත් කරන ලද
සෑම බලපත්‍රයක් ම, ඒ බලපත්‍රය භාවිත කිරීම සහ
පැවරීම සම්බන්ධයෙන් නියම කරනු ලබන නියම
වලට හා කොන්දේ සිවලට යටත් විය යුතුය.

16 ඉ. සෑම බලපත්‍රධාරියෙකුම විසින්, මේ කොටස
යටතේ තම බලපත්‍රය ලබා ගැනීම සඳහා ඉදිරිපත්
කළ ඉල්ලුම්පත්‍රයේ සඳහන් විතරවල යම් වෙන
සක් සිදු වු අවස් ථාවක, ඒ වෙනස සිදු වී දින
තිහක් ඇතුළත, ඒ ගැන සංස්ථාවට හෝ නියෝ
ජිතයාට ලියවිල් ල්ලකින් දැනුම් දිය යුතු ය.

46ඊ. (1) යම් බලපත්‍රයක් අලුත් කිරීම
සඳහා නියමිත ආකෘතියක් මගින් කරන ලද ඉල්ලී
මක් මත සහ නියමිත ගාස්තුව ගෙවනු ලැබූ විට,
සංස්ථාව විසින් හෝ යම් නියෝ ජිතයකු විසින්,
46ඇ වගන්තිය යටතේ නිකුත් කළ යම් බලපත්‍ර
යක් අලුත් කරනු ලැබිය හැකි අතර අලුත් කරන
ලද බලපත්‍රය එහි සඳහන් දිනයේ සිට අවුරුදු
එකක කාල සීමාවක් සඳහා වලංගු විය යුතු ය.

(2 ) මේ කොටස යටතේ බලපත්‍රයක් අලුත්
කිරීම සඳහා වූ සෑම ඉල්ලීමක් ම ඒ බලපත්‍රයෙහි
කාලය ඉකුත් වීමේ දිනයට පෙර මාස තුනක් ඇතු
ළත නියමිත ආකෘතිය මගින් සංස්ථාව වෙත හෝ
යම් නියෝජිතයකු වෙත ඉදිරිපත් කළ යුතු ය.

16උ. රූපවාහිනි බලපත්‍ර නිකුත කිරීම
අලුත් කිරීම සඳහා සංස්ථාවට ලැබුනු
වලින් 13 වන වගන්තියේ (1) වන උපවගන්
තියේ (ඈ) ඡේදයෙහි සඳහන් මුදල් සංස්ථාවේ
අරමුදලට ගෙවීමෙන් පසුව ඉතිරිවන කොටස,
රජය වෙත සතු කරන ලද වෙනත් යම් රූපවාහිනී
ප්‍රචාරක මධ්‍යස්ථානයකට සංස්ථාව විසින්
ගෙවනු ලැබිය යුතු ය.

16ඌ. (4) (අ) යම් රූපවාහිනී ග්‍රාහක යන්ත්‍ර
යක් සන්තකයේ තබා ගැනීම හෝ
භාවිත කිරීම සඳහා මේ කොටස යටතේ
නිකුත් කරන ලද බලපත්‍රයක් නොමැතිව
ඒ රූපවාහිනී ග්‍රාහක යන්ත්‍රය තම සන්ත
කපය. තබාබාගෙන සිටින හෝ භාවිත
කරන; හෝ

(ආ ) මේ කොටස යටතේ නිකුත් කරන ලද
බල පත්‍රයක යම් නියමයක් හෝ කොන්
දේසියක උල්ලංඝනය කරමින් ක්‍රියා
කිරීම හෝ ඊට අනුකූලව ක්‍රියා කිරීම
පැහැර හරින යම් තැනැත්තකු මේ පනත යටතේ වරදක්
කරන්නකු වන අතර මහේ සංත්‍රාත් වරයකු ඉදිරි
යේ පවත් වනු ලබන ලඝු නඩු විභාගයකින් පසු
වරදකරු කරනු ලැබූ විට, රුවියල් දෙදහසක් නො
ඉක්ම වන දඩයකට හෝ මාස හයක් නොඉක්ම
වන කාලසීමාවකට දෙයාකාරයෙන් එක් ආකාරයක
බන්ධනාගාරගත කිරීමට හෝ ඒ දඩය
බන්ධනාගාරගත කිරීම යන දඬුවම් දෙකටම හෝ
යටත් විය යුතුය.

(2) (1) වන උපවගන්තිය යට
තැනැත්තකු යම් වරදකට වරදකරු කරනු ලැබූ
විට, මහෙස්ත්‍රාත්වරයා විසින්, ඒ උපවගන්තිය
යටතේ නියම කරනු ලබන යම් දණ්ඩනයකට
අමතරව,-

(අ) වරද කරන ලද්දේ යම් රූප වාහිනී ග්‍රාහක
යන්ත්‍රයක් සම්බන්ධයෙන් ද ඒ රූප
වාහිනී ග්‍රාහක යන්ත්‍රය සඳහා මේ
කොටස යටතේ නිකුත් කරන ලද බල
පත්‍රයක් තිබේ නම්, එය අවලංගු කරන
ලෙස; සහ

(ආ) වරද කරන ලද්දේ යම් රූප වාහිනී
ග්‍රාහක යන්ත්‍රයක් සම්බන්ධයෙන් ද
ඒ රූපවාහිනී ග්‍රාහක යන්ත්‍රය හෝ වරද
කිරීමෙහිලා හෝ ඒ වරද කිරීම සම්බන්ධ
යෙන් හෝ භාවිත කරන ලද රූපවාහිනී
ග්‍රාහක යන්ත්‍රය රාජ්‍ය සන්තක කරන
ලෙස ආඥා කළ හැකි ය.

(3; (2) වන උපවගන්තිය යටතේ රාජ්‍ය
සන්තක කරන ලද යම් රූපවාහිනී ග්‍රාහක යන්ත්‍ර
යක්, එසේ රාජ්‍ය සන්තක කිරීමෙන් පසු නිරව
ශේෂයෙන්ම රජය සන්තක චන්ලය. ඒ
සන්තකවීම

(අ) මහෙස්ත්‍රාත්වරයාගේ ආඥාවට විරුද්ධව
අභියාචනාධිකරණය වෙත අභියාචන
යක් ඉදිරිපත් කළ හැකි කාල සීමාව
ඉකුත් වූ විට ;හෝ

(ආ) මහේ ත්‍රාවරයාගේ ආඥාවට විරුද් ධව
අභියාචනාධිකරණය වෙත අභියාචනයක්
ඉදිරිපත් කර ඇති අවස් ථාවක,
රාජ්‍ය සන්තක කිරීමේ ආඥාව ස්ථිර
කරමින් හෝ අනුමත කරමින් ඒ අභියා
වනය පිළිබඳව තීරණයක් කරනු ලැබූ
විට බලාත්මක විය යුතුය.

16 ඒ. 16 ඇ වගන්තිය යටතේ නිකුත් කරන
ලද බලපත්‍රයක සඳහන් කාලය ඉකුත් වීමේ දින
යෙන් පසු, යම් තැනැත්තකු විසින් ඒ බලපත්‍රය
අලුත් කිරීම සඳහා සංස්ථාව වෙත හෝ
යම්
නියෝජිතයකු වෙත ඉල්ලීමක කරන ලද අවස්ථා
වක, නියමිත ප්‍රමාණයක වූ අධිභාරයක් ඉල්ලුම්
කරු විසින් ගෙවනු ලැබීමට යටත්ව, සංස්ථාව
විසින් හෝ ඒ නියෝජිතයා විසින් ඒ බලපත්‍රය
අලුත කළ හැකි ය. එසේ නියම කරනු ලබන
උපරිම අධිභාර ප්‍රමාණය ඒ බලපත්‍රය අලුත් කිරීම
සඳහා ගෙවිය යුතු ගාස්තුවෙන් සියයට දහයක්
නොඉක්ම විය යුතුය.

16 ඔ. (1) අදාළ දිනයේ දී හෝ ඉන පසුව
කිසිම තැනැත්තකු යම් රූප වාහිනී ග්‍රාහක යන්
ත්‍රයක් ආනයනය කිරීමේ, නිෂ්පාදනය කිරීමේ හෝ
කොටස් එකලස් කිරීමේ ව්‍යාපාරය කරගෙන
යාම, තත් කාර්යය සඳහා සංස් ස්ථාව විසින් නිකුත්
කරන ලද ලියා පදිංචි කිරීමේ සහතිකයක බලය
යටතේ මිස, නොකළ යුතු ය.

(2) රූප වාහිනි ප්‍රචාරක මධ්‍යස් ථානයක
ටුවා පවත්වාගෙන යාම සඳහා 28 වන වගන්
තිය යටතේ බලපත්‍රයක් නිකුත් කරනු ලැබ ඇති
යම් තැනැත' තකු විසින් රූපවාහිනී ග්‍රාහක යන්
ත්‍රයක් ආනයනය කිරීම, විකිණීම, නිෂ්පාදනය
කිරීම හෝ රූප වාහිනී ග්‍රාහක යන්ත්‍ර කොටස්
එකලස් කිරීම සම්බන්ධයෙන් (1) වන උප
වගන්තියෙ නියම අදාළ නොවිය යුතු ය.

16 ඕ. 16 ඔ වගන්ති විධිවිධාන වල කුමක්
සඳහන් වී තිබුණ ද, අදාළ දිනයට පෙරාතුව ම වූ
දිනයේදී රූපවාහිනී ග්‍රාහක යන්ත්‍ර ආනයනය
කිරීමේ, විකිණීමේ, නිෂ්පාදනය කිරීමේ හෝ
කොටස් එකලස් කිරීමේ ව්‍යාපාරය කරගෙන ගිය
යම් තැනැත්තකුට අදාළ දිනයෙන් ආරම්භ වන
මාස තුනක කාල සීමාවක් තුළ මේ කොටස යටතේ
නිකුත් කරනු ලබන ලියාපදිංචි කිරීමේ සහතික
යක් නොමැතිව ඒ ව්‍යාපාරය කරගෙන යාමට
හිමිකම් ඇත්තේ ය.

16ක. (අ) ලියාපදිංචි කිරීම සඳහා ඉල්ලීම ඉදිරි
පත් කරනු ලබන්නේ යම් ව්‍යාපාරයක්
සම්බන්ධයෙන් ද එ ව්‍යාපාරයට අදාළව,
(149 වන අධිකාරය වූ) ව්‍යාපාර
ආඥාපනත යටතේ නිකුත් කරන ලද
ලියා පදිංචි කිරීමේ සහතිකයේ සහතික
පිටපතක් ද සමඟ නියමිත ආකෘතියේ වූ වූ
ඉල් ලීමක තත් කාර්යය සඳහා ලැබුණු
විට; සහ

(ආ) නියමිත ගාස්තුව ගෙවනු ලැබූ විට
සංස්ථාව විසින් යම් තැනැත තකු සංස
ථාවේ ලියා පදිංචි කළ යුතු අතර,
ඉල්ලුම් පත්‍රය ඉදිරිපත් කරනු
ඇත්තේ යම් රූපවාහිනී ග්‍රාහක යන්ත්‍ර
ආනයනය කිරීමේ, විකිණීම්, නිෂ්පාද
නය කිරීමේ හෝ කොටස් එකලස් කිරීමේ
ව්‍යාපාරයක් සම්බන්ධයෙන් ද
ඒ ව්‍යාපාරය කරගෙන යාමට ඒ තැනැත්තාට බලය
දෙන සහතිකයක් ඒ තැනැත්තාට නිකුත් කළ
යුතුය.

16 හ. මේ කොටස යටතේ ලියාපදිංචි කිරී
සඳහා වූ සෑම ඉල්ලීමක් ම නියමිත විස්තර සහිතව
නියමිත ආකෘති පත්‍රයෙහි සංස් ථාව වෙත ඉදිරිපත්
කරනු ලැබිය යුතු අතර, ඉල්ලීම ඉදිරිපත් කරනු
ලබන්නේ යම් ව්‍යාපාරයක් සම්බන්ධයෙන් ද ඒ
ව්‍යාපාරයට අදාළව, (149 වන අධිකාරය වූ) ව්‍යාපාර
නාම ආඥාපනත යටතේ නිකුත් කරන ලද ලියා
පදිංචි කිරීමේ සහතිකයේ සහතික පිටපතක් ද ඒ
සමග ඉදිරිපත් කළ යුතුය.

16 ජ. මේ කොටස යටතේ නිකුත් කරනු ලබන
සෑම ලියාපදිංචි කිරීමේ සහතිකයක් ම මෙහි උප
ලේඛනයේ දක්වා ඇති නියම වලට සහ කොන්
දේසිවලට යටත් විය යුතුය.

16ට. (1) (අ) රූපවාහිනී ග්‍රාහක යන්ත්‍ර ආන
යනය කිරීමේ, විකිණීමේ, නිෂ්පාදනය
කිරීමේ හෝ ඒ කොටස් එකලස කිරීමේ
ව්‍යාපාරය සඳහා නිකුත් කරන ලද බල
පත්‍රයක් නොමැතිව ඒ ව්‍යාපාරය කර
ගෙන යාම;

(ආ) මේ කොටස යටතේ නිකුත්
කරන ලද ලියාපදිංචි කිරීමේ සහතිකයක
යම් නියම හෝ කොන්දේසි උල්ලංඝනය
කරන හෝ ඊට අනුකූලව ක්‍රියා කිරීම
පැහැර හරින
යම් තැනැත්තකු වරදක් කරන්නෙකු වන අතර
මහෙස්ත්‍රාත් වරයකු ඉදිරියේ පවත්වනු ලබන ලඝු
නඩු විභාගකින් පසු වරදකරු කරනු ලැබූ විට,
රුපියල් හත් දහස් පන්සියයක් නොඉක්මවන
දඩයකට හෝ මාස දහඅටක් නොඉක්මවන කාල
යක් දෙයාකාරයෙන් එක් ආකාරයක බන්ධනාගාර
ගත කරනු ලැබීමට හෝ ඒ දඩය සහ බන්ධනාගාර
ගත කිරීම යන දඬුවම් දෙකටම හෝ යටත් විය
යුතුය.

(2) යම් තැනැත්තකු (1) වන උපවගන්තිය
යටතේ යම් වරදක් සඳහා වරදකරු කරනු ලැබූ
විට, මහෙස්ත්‍රාත්වරයා විසින් ඒ උපවගන්තිය
යටතේ නියම කරනු ලබන යම් දඬුවමකට අමත
රව, ඔහු විසින් වරදේ බරපතලකම සැලකිල්ලට
ගෙන -

(අ) වරද සිදු කරන ලද්දේ යම් ලියා පදිංචි
කිරීමේ සහතිකයක් සම්බන්ධයෙන් ද ඒ
ලියාපදිංචි කිරීමේ සහතිකය, ආඥාවේ
නිශ්චිතව සදහන් කරනු ලබන කාලයක්
සඳහා අත් හිටුවමින්; හෝ

(ආ) ඒ ලියාපදිංචි කිරීමේ කරමින්
සහතිකය අවලංගු ආඥාවක් කරනු ලැබිය හැකි ය.

16ඩ. පුද්ගල මණ්ඩලයක් විසින් මේ කොටස
යටතේ වරදක් කරනු ලැබූ අවස් ථාවක—
(අ) ඒ පුද්ගල මණ්ඩලය සංස් ස්ථාවක් නම්, ඒ
වරද සිදු කරන ලද අවස් ථාවේ ඒ සංස්
ථාවේ අධ්‍යක්ෂවරයකු, සාමාන්‍යාධිකාරී
වරයකු, ලේ කම්වරයකු හෝ ඊට සමාන
වෙනත් නිලධරයකු වූ සෑම තැනැත්
තකුම; හෝ

(ආ) ඒ පුද්ගල මණ්ඩලය ව්‍යාපාර ආයතනයක්
නම්, ඒ වරද සිදු කරන ලද අවස්ථාවේ
ඒ ව්‍යාපාර ආයතනයේ හවුල් කරුවකු වූ
සෑම තැනැත්තකු ම
ඒ වරද සිදු කරන ලද්දේ තමාගේ දැනුම හෝ
ගුප්තානුකූලතාව නොමැතිව බව ද, සියලුම අවස්
ථාගත කරුණු යටතේ තමාගේ කර්තව්‍යවල ස්ව
භාවය සැලකිල්ලට ගැනීමේ දී තමා විසින් යෙදිය
යුතු වූ සම්පූර්ණ උද්‍යෝගය ඒ වරද කිරීම වැළැක්
වීම සඳහා යෙදූ බව ද ඔප්පු කළහොත් මිස, ඒ
වරදට වරදකරු ලෙස සලකනු ලැබිය යුතු ය. ".

7. ප්‍රධාන ප්‍රඥප්තියේ 21 වන වගන්තියට ඉක් බිතිවම පහත
දැක්වෙන අලුත් වගන්තිය මෙයින් ඇතුළත් කරනු ලබන අතර 24 අ
එය ඒ ප්‍රඥප්තියේ 21අ වගන්තිය ලෙස බලාත්මක විය යුතු ය :-

21අ. (1) යම් මහෙස් ත්‍රාත් වරයකුගේ අධිකරණ කිරීම.
බල සීමාව ඇතුළත යම් ස්ථානයක මේ පනතේ
විධිවිධාන කඩ කරමින්,-

(අ) යම් තැනැත්තකු යම් රූපවාහිනී ග්‍රාහක
යන්ත්‍රයක් තම සන්තකයේ තබාගෙන
සහ භාවිත කරමින් සිටින බව;

(ආ) යම් තැනැත්තකු රූප වාහිනී ග්‍රාහක යන්ත්‍ර
ආනයනය කිරීමේ, විකිණීමේ, නිෂ්පාද
නිය කිරීමේ හෝ කොටස් එකලස්
කිරීමේ ව්‍යාපාරය කරගෙන යන බව තොරතුරු
විශ්වාස කිරීමට දිරුම් පිට සපයන ලද
මත, සාධාරණ හේතු ඇතැයි ඒ මහෙස් ත්‍රාත්වරයා
සෑහීමට පත් වුවහොත්, ඒ ස්ථානයට ඇතුළු වී
එහි සිට හමුවන යම් තැනැත්තකුගෙන් කරුණු
විමසීම පිණිස සහ ඒ කඩ කිරීම සිදු කරනු
ලබන්නේ යම් රූපවාහිනී ග්‍රාහක යන්ත්‍රයක්
සම්බන්ධයෙන් ද ඒ රූපවාහිනී ග්‍රාහක යන්ත්‍රය
තහනමට ගැනීම පිණිස, සංස්ථාවේ යම් නිල
ධරයකුට සෝදිසි වරෙන්තුවක් ඒ මහෙස්ත්‍රාත්
වරයා විසින් නිකුත් කළ හැකිය.

(2) සංස්ථාවේ නිලධරයකු විසින් (1) වන උප
වගන්තිය යටතේ යම් රූපවාහිනී ග්‍රාහක යන්ත්‍ර
යක් තහනමට ගත් අවස් ථාවක, ඒ රූපවාහිනී
ග්‍රාහක යන්ත්‍රය එසේ තහනමට ගනු ලැබුවේ යම්
මහෙස් ත්‍රාත් වරයකුගේ අධිකරණ බල සීමාව ඇතු
ළත දී ද ඒ මහෙස් ත්‍රාත් වරයා වෙත, ඒ නිලධරයා
විසින් දින හතක කාල සීමාව ඇතුළත, ඒ රූප
වාහිනී ග්‍රාහක යන්ත්‍රය ඉදිරිපත් කළ යුතු අතර

එසේ ඒ රූපවාහිනී ග්‍රාහක යන්ත්‍රය ඉදිරිපත්
කරනු ලැබූ විට, අධිකරණය විසින් ඒ රූපවාහිනී
ග්‍රාහක යන්ත්‍රයේ භාරකාරත්වය පිළිබඳව සුදුසු යයි
සලකනු ලබන ආඥාවක් කළ යුතුය.".

8. ප්‍රධාන ප්‍රඥප්තියේ 30 වන වගන්තියේ " වරදකරු කරනු
ලැබූ විට රුපියල් පන්සියයක් '' යන වචන වෙනුවට '' වරදකරු
කරනු ලැබු විට ප්‍රකාශිතවම අන්‍යාකාර විධි විධාන සලස්වා තිබේ.
නම් මිස, රුපියල් පන්සියයක් '' යන වචන ආදේශ කිරීමෙන්, ඒ
වගන්තිය මෙයින් සංශෝධනය කරනු ලැබේ.

9. ප්‍රධාන ප්‍රඥප්තියේ 30 වන වගන්තියට ඉක් බිතිව ම පහත
දැක්වෙන අලුත් වගන්තිය මෙයින් ඇතුළත් කරනු ලබන අතර
එය ඒ ප්‍රඥප්තියේ 30 අ වගන්තිය ලෙස බලපැවැත්විය යුතුය :-

30අ. මේ පනත යටතේ යම් වරදක් සඳහා නියම
කරනු ලබන දඩ අයකර ගත් පසු ඒ සියලු දඩ වලින්
තුනෙන් දෙකක් සංස්ථාවේ අරමුදලට බැර කරනු
ලැබිය යුතු ය. ''.

10. ප්‍රධාන ප්‍රඥප්තියේ 32 වන වගන්තිය පහත දැක්වෙන පරිදි
මෙයින් සංශෝධනය කරනු ලැබේ :-

" නියමිත " යන්නෙහි අර්ථකථනයට පෙරාතුව ම පහත
දැක්වෙන අර්ථ කථනය ඇතුළත් කිරීමෙන් :-

'' නියෝජිතයා " යන්න මේ පනතේ IV කොටස යටතේ
වූ බලපත්‍රයකට අදාළ යම් පද සම්බන්ධයක
යෙදුනු විට, ඉන් මේ පනතේ 8 වන වගන්තිය
යටතේ සංස්ථාව විසින් නියෝජිතයකු වශයෙන්
පත් කරන ලද, සංස්ථාගත කරනු ලැබූ හෝ
නොලැබූ, යම් තැනැත්තකු හෝ පුද්ගල මණ්ඩල
යක් අදහස් වේ;

“ ස්ථානය " යන්නෙන්, යම් ගොඩනැගිල්ලක්
හෝ ගොඩ
නැගිල්ලක කොටසක්, ඊට අනුබද්ධ ඉඩම ද සහිතව
අදහස් වේ;

(2) “ පුද්ගලික රූපවාහිනී ප්‍රචාරක මධ්‍යස්ථානය "
යන්නෙහි අර්ථකථනයට ඉක්බිතිව ම පහත දැක්වෙන අලුත් අර්ථ
කථනය ඇතුළත් කිරීමෙන්:-

' අදාළ දිනය '' යන්නෙන්, මේ පනතේ IV අ කොටස
ක්‍රියාත්මක වන දිනය අදහස වේ;

(3) " රූපවාහිනී වැඩ සටහන හෝ වැඩ සටහන් " යන්නෙහි
අර්ථ කථනයට ඉක් බිතිව ම පහත දැක්වෙන අලුත් අර්ථ
කථනය ඇතුළත් කිරීමෙන් :-

" රූපවාහිනී ග්‍රාහක යන්ත්‍රය " යන්නෙන්, සම්ප්‍රේ ෂිත
අනුකූලිත ගුවන් විදුලි සංඛ්‍යාත සංඥා ලබා ගැනීමට
හා සමකාලීකෘත දෘශ්‍ය රූප හා ශබ්දය නිපදවීමට
භාවිත කෙරෙන උපකරණයක් අදහස් වේ.

11. අදාළ දිනයේ සිට හා ඉන් පසු බලපත්‍ර සම්බන්ධයෙන් විදුලි
සංදේශ ආඥාපනතේ ඇතුළත් විධිවිධාන, රූපවාහිනී ග්‍රාහක යන්ත්‍ර
ආනයනය කිරීමට, විකිණීමට, නිෂපාදනය කිරීමට, ඒ වායේ
කොටස් එකලස් කිරීමට, ඒවා සන්තකයේ තබා ගැනීමට හෝ
භාවිතා කිරීමට හෝ ඒ සම්බන්ධයෙන් හෝ අදාළ නොවිය යුතුය.

12. ප්‍රධාන ප්‍රඥප්තියේ 32 වන වගන්තියට ඉක්බිතිව ම පහත
දැක්වෙන අලුත් උපලේඛනය මෙයින් එකතු කරනු ලැබේ:-

'' උපලේ ධනය
(16 ජ වන වගන්තිය)

16 ජ වන වගන්තිය යටතේ නිකුත් කරනු ලබන ලියාපදිංචි කිරීමේ සහතිකයේ
නියම සහ කොන්දේසි :-

1. ලියාපදිංචි කිරීමේ සහතිකය අන් සතු නොකළ යුතුය.

2. ලියාපදිංචි කිරීමේ සහතිකය අදාළ ව්‍යාපාර ස් ථානයේ ප්‍රකටව පෙන්නෙ
ස් ථානයට ප්‍රදර්ශනය කර තැබිය යුතුය.

3. සෑම ලියාපදිංචි කිරීමේ සහතිකපත්‍ර ධාරියකු විසින් නියමිත ආකෘතියේ වූ
ලේඛනයක් තබාගෙන, පවත් වාගෙන යා යුතු අතර ඔහුගේ ව්‍යාපාරය සම්බන්ධ
සෑම ගනු දෙනුවක් පිළිබඳව විස් තර එහි ඇතුළත් කිරීම හෝ ඇතුළත් කිරීමට
සැලැස් වීම හෝ කළ යුතුය.

4. එසේ තබාගෙන පවත් වාගෙන යනු ලබන එකී සෑම ලේඛනයක් ම සංස
ථාවේ අධ්‍යක්ෂ ජනරාල් වරයා විසින් තත් කාර්යය සඳහා බලය දෙන ලද යම්
නිලධරයකු විසින් පරීක් ෂා කරනු ලැබිය හැකි පරිදි තබා තිබිය යුතුය.

5. (1) තම ව්‍යාපාරය සම්බන් ධයෙන් වාර්තා සහ වෙනත් තොරතුරැ සංස්ථා
වට සපයන ලෙස සංස්ථාව විසින් තමාට නියම කරනු ලැබූ විට සෑම ලියාපදිංචි
කිරීමේ සහතිකපත්‍ර ධාරියකුම එසේ ඒවා ඉදිරිපත් කළ යුතු ය.

(2) පෙරාතුව වූ ඡේදය යටතේ සපයන ලද සෑම වාර්තාවක්ම එහි ඇතුළත්
විස්තර සත්‍ය හා නිවැරදි බවට වු ප්‍රකාශනයක් මගින් සයනය කරනු
ලැබිය යුතු ය.

6. සෑම ලියාපදිංචි කිරීමේ සහතිකපත්‍ර ධාරියකුම විසින් ලියාපදිංචි කිරීම සඳහා
ඔහු ඉදිරිපත් කළ ඉල්ලුම් පත්‍රයේ සඳහන් විස් තරවල යම් වෙනසක් සිදුවීමෙන්
දින තිහක් ඇතුළත, ඒ වෙනස පිළිබඳව සංස්ථාවට ලියවිල් ලකින් දැනුම් දිය
යුතුය.

7. සෑම ලියාපදිංචි කිරීමේ සහතිකපත්‍ර ධාරියකුම විසින් ඒ ගණු දෙනුව කළේ
යම් තැනැත්තකු සමඟ ද එසේ නැතහොත් යම් තැනැත්තකු 
වෙනුවෙන් ද ඒ තැනැත්තාට තම අත්සන සහිත ලදුපත් නිකුත් කළ යුතු අතර ඒ 
ලදුපතේ -

(අ) ඒ තැනැත්තාගේ නම සහ රූපවාහිනී ග්‍රාහක යන්ත්‍රය
තබා ගන්නා
ස් ථානයෙහි විස්තරය සහ ලිපීනය සහ එය තබා ගන්නා වාහනයේ
වර්ගය සහ ලියාපදිංචි අංකය ;
(ආ) ගණුදෙනුවේ ස්වභාවය;
(ඇ) ගණුදෙනුව කළේ යම් රූප වාහිනී ග්‍රාහක යන්ත්‍රයක් හෝ යන න්ත්‍ර
බන්ධයෙන් ද ඒ යන්ත්‍රයේ හෝ යන්ත්‍රවල වර්ගය සහ  අංකය
(ඈ ) ගණුදෙනුව කළ දිනය; සහ
තවද ඔහු විසින් එවැනි සෑම ලදු පතකම පිටපතක් තබාගත යුතු අතර, සංස්ථා
වේ අධ්‍යකෂ ජනරාල වරයා විසින් හෝ තත් කාර්ය සඳහා ඔහු 
විසින් බලය දෙන
ලද යම් තැනැත්තකු විසින් ඉල්ලා සිටින ලද විට එය ඉදිරිපත් කළ 
යුතු ය."